Výzva na predkladanie ponúk
„Osobné motorové vozidlo -1 ks“
pre zabezpečenie podlimitnej zákazky v predpokladanej hodnote do limitu určeného 
v § 4 ods. 3 písm. a) poskytnutie služby bežne dostupných na trhu
v rámci postupu verejného obstarávateľa podľa § 9 ods. 9 zákona č. 25/2006 Z. z. 
o verejnom obstarávaní a o zmene a doplnení niektorých zákonov 
(ďalej len „zákon č. 25/2006 Z. z.“)
č. spisu 11870 / 2014

1. Identifikácia verejného obstarávateľa:
Obstarávateľ: 		Úrad na ochranu osobných údajov Slovenskej republiky
Sídlo: 			Hraničná 12, 820 07 Bratislava
Zastúpený: 		JUDr. Eleonóra Kročianová, predsedníčka úradu
IČO: 			36064220
DIČ: 			2021685985
Bankové spojenie:	Štátna pokladnica
Číslo účtu:		7000060355/ 8180
Kontaktná osoba: 	Bc. Roman Tibenský
Telefón: 		02/ 323 132 18
0911 433 650
Fax: 			02/ 323 132 34
E-mail: 		roman.tibensky@pdp.gov.sk

2. Názov a druh zákazky:
„Osobné motorové vozidlo -1 ks “
Spoločný slovník obstarávania (CPV): 34110000-1

3. Opis predmetu zákazky:
Predmetom zákazky je kúpa a dodávka jedného kusa nového  motorového vozidla, kategórie M1 – osobný automobil strednej triedy, s požadovanými technickými parametrami a výbavou – podrobne rozpísanými v Prílohe č.1.

4. Maximálna hodnota predmetu zákazky bez DPH: 14 166,- €

5. Podmienky účasti uchádzačov:

Verejný obstarávateľ požaduje predložiť:
 1. doklad o oprávnení dodávať tovar ( živnostenské oprávnenie alebo výpis z obchodného registra) alebo potvrdenie príslušného orgánu, v ktorom musí byť zapísaný predmet podnikania oprávňujúci uchádzača na dodanie požadovaného predmetu zákazky 
 2. čestné vyhlásenie ku dňu predloženia ponuky, že on ani jeho štatutárny orgán, ani člen štatutárneho orgánu nebol právoplatne odsúdený za trestný čin poškodzovania finančných záujmov Európskej únie, za trestný čin legalizácie príjmu z trestnej činnosti, nebol on ani jeho štatutárny orgán, ani člen štatutárneho orgánu právoplatne odsúdený za trestný čin, ktorého skutková podstata súvisí s podnikaním, nebol naňho vyhlásený konkurz, nie je v likvidácii, ani nebolo proti nemu zastavené konkurzné konanie pre nedostatok majetku, alebo zrušený konkurz pre nedostatok majetku. 

6. Náležitosti a obsah ponuky:
Ponuka musí byť predložená ako originál v slovenskom jazyku a parafovaná štatutárom príp. splnomocnenou osobou.
Obsah  ponuky označený do troch častí nasledovne:
A.	identifikácia uchádzača / záujemcu  obsahujúca:
Kontaktnú osobu pre túto ponuku – meno,  organizácia, adresa, telefón, fax, e-mail; Prehlásenie o:
- preskúmaní a akceptovaní znenia obsahu súťažných podkladov k Výzve č........ a ich prijatia bez výhrad alebo obmedzenia a v celom rozsahu
- a cene predkladanej ponuky uchádzača:
Cena bez DPH..............................EUR
DPH / 20 %............................... . EUR
Cena ponuky celkom....................EUR
Detto, slovom......................................
	Meno a podpis náležite splnomocneného podpísať predkladanú ponuku, miesto a dátum,
Pečiatka firmy/spoločnosti
     B. doklady podľa bodu 5 Výzvy - Podmienky účasti uchádzačov;
     C. vyplnená tabuľka nazvaná:
Príloha č. 1 k Výzve  „Osobné motorové vozidlo -1 ks“;

7. Kritériá na vyhodnotenie ponúk: 
Kritériom na vyhodnotenie ponúk je najnižšia cena – cena za poskytnutie tovaru bez DPH za automobil podľa Prílohy č. 1 k Výzve „Osobné motorové vozidlo -1 ks“.
Spôsob určenia ceny:
a)	Uchádzač vo svojej ponuke navrhne maximálnu cenu bez DPH za predmet zákazky podľa Prílohy č. 1. 
b)   Uchádzačom navrhnutá cena musí zahŕňať všetky náklady spojené s plnením zákazky.

8. Použitie elektronickej aukcie: Nie

9. Podmienky financovania:
Verejný obstarávateľ požaduje financovanie na základe faktúry s lehotou splatnosti min. 30 dní.

10. Lehota na predkladanie ponuky:  
do 25. apríla 2014, do 12:00 hod.

11. Miesto predkladania ponuky :
Uchádzač predloží ponuku osobne v podateľni verejného obstarávateľa, prostredníctvom doporučenej poštovej zásielky na adresu verejného obstarávateľa (uvedenú v bode 1 – Identifikácia verejného obstarávateľa), alebo e-mailom na verejného obstarávateľa (uvedenú v bode 1 – Identifikácia verejného obstarávateľa). V prípade, ak uchádzač predloží ponuku prostredníctvom poštovej zásielky, je rozhodujúci deň doručenia ponuky verejnému obstarávateľovi. Stránkové hodiny v podateľni verejného obstarávateľa (pre osobné doručenie) sú v pracovných dňoch od   08:00 hod. do 15:00 hod. 

12. Ďalšie informácie:
Cena automobilu uvedená úspešným uchádzačom bude cena maximálna. Obstarávateľ vyhodnotí a porovná len tie ponuky, ktoré spĺňajú podmienky účasti a požiadavky ním stanovené. Neúspešným uchádzačom, nevzniká žiadny nárok na úhradu nákladov, ktoré mu vznikli s prípravou a doručením ponuky.

V Bratislave dňa 8. apríla 2014.

Príloha k výzve:                           

OPIS PREDMETU ZÁKAZKY

Predmet zákazky – dodávka jedného nového motorového vozidla kategórie M1 - osobného automobilu strednej triedy, vo vyhodnotení sedan, s povinnou výbavou vozidla a s nasledovnými minimálnymi technickými parametrami a ostatnou výbavou vozidla:
-	počet miest na sedenie - 5
-	karoséria - 5 dverová, farba - čierna metalíza
-	interiér - tmavý, poťahy - čierne
-	motor - výkon min. 75 kW, obsah min. 1550 cm3, palivo - nafta
-	rázvor - minimálne 2500 mm
-	objem batožinového priestoru - minimálne 560 litrov (bez rezervnej pneumatiky)
-	objem palivovej nádrže - minimálne 50 litrov
-	emisná norma min. EU 5
-	prevodovka - mechanická 5 - stupňová
-	airbagy - vodiča a spolujazdca, bočné a hlavové vpredu, kolenný airbag vodiča
-	systém vozidla - ESP/ESC, vrátanie ABS, ASR, MSR, EDS, HBA
-	imobilizér
-	centrálne zamykanie s diaľkovým ovládačom v kľúči
-	alarm
-	bezpečnostné pásy na predných i zadných sedadlách
-	výškovo nastaviteľné sedadlo vodiča
-	operadlo zadných sedadiel delené a sklopné
-	hlavové opierky sedadiel vpredu i vzadu
-	elektrické ovládanie okien vpredu 
-	elektricky nastaviteľné vyhrievané vonkajšie spätné zrkadlá
-	palubný počítač
-	klimatizácia
-	rádio, reproduktory, anténa
-	rezervné koleso
-	zdvihák
-	kľúč na koleso
-	podlahové koberce - 4 kusy